**OSNOVNA ŠKOLA GRAČANI,**

 **GRAČANI 4A, 10 000 ZAGREB**

***PRAVILNIK***

***O ZAŠTITI NA RADU***

***ZAGREB, VELJAČA 2016.***

Temeljem odredaba Zakona o zaštiti na radu (NN RH br. 71/14, 118/14, 154/14) i Statuta Osnovne škole Gračani, Zagreb, Gračani 4a, u daljnjem tekstu: škola), Školski odbor dana 11. ožujka 2016. godine donosi:

 **PRAVILNIK O ZAŠTITI NA RADU**

**I. UVODNE ODREDBE**

**Članak 1.**

Ovim pravilnikom sukladno djelatnosti, tehnologiji, poslovima s posebnim uvjetima rada, sredstvima rada, opasnim tvarima i broju radnika, a na temelju izvršene procjene opasnosti, utvrđuje se organizacija provođenja zaštite na radu, pravila zaštite na radu te prava obveze i odgovornosti radnika u dijelu u kojem ta pitanja nisu uređena Zakonom o zaštiti na radu, propisima donesenim na temelju njega te kolektivnim ugovorom i ugovorom o radu.

**Članak 2.**

Otklanjanje opasnosti za zdravlje i život radnika poslodavac osigurava primjenom osnovnih, posebnih i priznatih pravila zaštite na radu, odnosno implementacijom zaštite na radu kao sastavnog dijela organizacije rada i izvođenja radnih procesa i tehnologija. U tom cilju poslodavac utvrđuje organizaciju uređivanja i provođenja zaštite na radu, način izrade programa osposobljavanja za rad na siguran način, osposobljavanje radnika za siguran način rada, poslove s posebnim uvjetima rada, način ispitivanja sredstava rada, opasnih radnih tvari, način na koji se njima mora rukovati, način upotrebe osobnih zaštitnih sredstava i opreme, sustav obavještavanja i upotrebu znakova obavještavanja, izradu pisanih uputa o sigurnom načinu rada, postupak s ozlijeđenim i oboljelim radnicima, zaštitu nepušača, zabranu unošenja i uzimanja alkohola i drugih sredstava ovisnosti za vrijeme rada, zaštitu posebnih kategorija radnika, prava, dužnosti i odgovornosti radnika te unutarnji nadzor.

**Članak 3.**

Otklanjanje opasnosti za život i zdravlje radnika i drugih osoba na radu poslodavac osigurava i primjenom pravila ponašanja u svezi sa zaštitom od požara, postupcima gašenja požara te evakuacije i spašavanja. Predmetna pravila ponašanja utvrđena su Pravilnikom o zaštiti od požara.

**Članak 4.**

Prilozi koji čine sastavni dio ovog pravilnika su:

* prilog o poslovima s posebnim uvjetima rada,
* prilog o osobnim zaštitnim sredstvima.

**II. ORGANIZACIJA UREĐIVANJA I PROVOĐENJA ZAŠTITE NA RADU**

**Članak 5.**

Sve poslove zaštite na radu u skladu s ovim pravilnikom i drugim propisima organiziraju, uređuju, nadziru i prate njihovu primjenu u dogovoru ravnatelj i ovlaštenik poslodavca.

**Članak 6.**

Organizacijski ustroj obavljanja poslova zaštite na radu sukladan je s odredbama članka 20. (stavak 2. ili stavak 5.) Zakona o zaštiti na radu (NN RH 71/14, 118/14, 154/14).

Obavljanje poslova zaštite radu vodi ovlaštenik poslodavca za zaštitu na radu.

**Članak 7.**

Određene stručne, savjetodavne i druge poslove zaštite na radu obavljaju osobe ovlaštene i osposobljene za obavljanje poslova zaštite na radu (npr. neposredni rukovoditelji - instruktori za provedbu osposobljavanja za rad na siguran način), sukladno katalogu poslova, odnosno ovog pravilnika.

**Članak 8.**

Izvršavanje poslova zaštite na radu, za čije obavljanje poslodavac nije u mogućnosti osigurati stručno provođenje (nema odgovarajuće kadrove, instrumente i slično), poslodavac odnosno poslovodstvo može ugovoriti s vanjskom stručnom organizacijom ovlaštenom za obavljanje tih poslova, odnosno ovlaštenom fizičkom osobom.

Poslodavac - ravnatelj

**Članak 9.**

Ravnatelj je odgovoran za cjelokupnu organizaciju i provođenje pravila zaštite na radu.

**Članak 10.**

Ravnatelj osigurava sva potrebna financijska sredstva za obavljanje - provođenje zaštite na radu.

Ovlaštenik poslodavca

**Članak 11.**

Ravnatelj na osnovu Zakona o zaštiti na radu može prenijeti provođenje obavljanja poslova zaštite na radu na nekog drugog radnika - ovlaštenika poslodavca za zaštitu na radu.

**Članak 12.**

Prijenos prava i obveza sa ravnatelja na ovlaštenika poslodavca prenosi se pismenim putem uz pristanak ovlaštenika. Ovlaštenik poslodavca imenuje se na neodređeno vrijeme.

**Članak 13.**

Ovlaštenik poslodavca odgovoran je za obavljanje poslova iz domene zaštite na radu, neposredno poslodavcu - ravnatelju.

**Članak 14.**

Na poslove ovlaštenika poslodavca može se rasporediti radnik najmanje srednje stručne spreme nakon završene edukacije iz područja zaštite na radu sukladno Pravilniku o osposobljavanju iz zaštite na radu i polaganju stručnog ispita (NN RH br. 112/14).

Stručnjak za zaštitu na radu

Budući da ustanova zapošljava do uključivo 49 radnika temeljem članka 6. Pravilnika o obavljanju poslova zaštite na radu (NN RH 112/14, 43/15, 72/15, 140/15) poslove zaštite na radu može obavljati jedan stručnjak za ZNR I. stupnja.

Ukoliko ustanova iz objektivnih razloga nije u mogućnosti zaposliti stručnjaka ZNR I. odnosno II. stupnja, poslove zaštite na radu temeljem članka 20., stavak 5. Zakona o zaštiti na radu (NN RH br. 71/14 118/14, 154/14) može ugovorno povjeriti vanjskoj ovlaštenoj osobi.

U predmetnom slučaju cjelokupne poslove iz domene stručnjaka zaštite na radu ugovorno vodi vanjska tvrtka ovlaštena za poslove zaštite na radu, odnosno njen ovlašteni predstavnik.

**Članak 15.**

Sve međusobne obaveze utvrđene su u Ugovoru o vršenju usluga (obavljanje poslova zaštite na radu) temeljenih na Zakonu o zaštiti na radu.

Povjerenik zaštite na radu

**Članak 16.**

Povjerenici za zaštitu na radu biraju se odnosno imenuju od strane svih radnika ustanove.

Povjerenik radnika obavlja poslove sukladno Zakonu o zaštiti na radu (čl. 70. - 72. NN RH 71/14 118/14, 154/14).

**Članak 17.**

Ukoliko radnici izaberu više povjerenika, oni između sebe biraju koordinatora povjerenika radnika za zaštitu na radu.

**Članak 18.**

Postupak izbora povjerenika zaštite na radu pokreće se na prijedlog najmanje 20% radnika.

 **Članak 19.**

Povjerenik se bira na vrijeme na koje se zaključuje kolektivni ugovor. Isti povjerenik može biti biran i ponovno nakon isteka mandata. Predlagatelj postupka može predložiti i veći broj kandidata za povjerenika za zaštitu na radu.

**Članak 20.**

Izbor povjerenika za zaštitu na radu provodi izborni odbor. Izborni odbor ima najmanje 3 člana. Član izbornog odbora ne može biti radnik koji je kandidat za povjerenika za zaštitu na radu.

**Članak 21.**

Biračko pravo imaju svi radnici osim članova upravnih i nadzornih tijela. Izborni odbor utvrđuje popis radnika koji imaju biračko pravo.

**Članak 22.**

Glasovanje je javno. Smatra se izabranim onaj kandidat koji je dobio najveći broj glasova radnika koji su glasovali.

Radnici

**Članak 23.**

Radnici su dužni obavljati poslove zaštite na radu skladno Zakonu o zaštiti na radu, Zakonu o radu, kolektivnom ugovoru i ugovoru o radu. Odgovornost za povredu radnih obveza radnika utvrđena je u ovom pravilniku, a za prekršaj u kaznenim odredbama Zakona.

**Članak 24.**

Radnici su po ozljedi na radu, dužni ispuniti prijavu o ozljedi na radu na propisanom obrascu te istu dostaviti ovlašteniku poslodavca. Obrazac zapisnika nalazi se u prilogu ovog pravilnika (obrazac br. 1).

PRAVA, OBVEZE I ODGOVORNOST POSLODAVCA

**Članak 25.**

Prava, obveze i odgovornost poslodavca utvrđeni su Zakonom o zaštiti na radu. Odgovornost poslodavca za uređivanje i provođenje zaštite na radu, odnosno odgovornost za gospodarski prijestup i prekršaj, utvrđena je kaznenim odredbama Zakona o zaštiti na radu.

NADZOR

**Članak 26.**

Nadzor nad provođenjem poslova zaštite na radu obavlja se na temelju Zakona o zaštiti na radu, a unutarnji nadzor nad primjenom pravila zaštite na radu obavlja se sukladno odredbama ovog pravilnika, a provodi ga ravnatelj i ovlaštenik poslodavca.

PRAVILA ZAŠTITE NA RADU

Osposobljavanje radnika iz zaštite na radu

**Članak 27.**

Osposobljavati se iz zaštite na radu dužni su:

* radnici za koje je procjenom opasnosti utvrđeno da se moraju osposobljavati za rad na siguran način,
* radnici koji obavljaju određene poslove zaštite na radu,
* radnici određeni za pružanje prve pomoći,
* radnici koji obavljaju poslove voditelja i članova ekipe za evakuaciju.

**Članak 28.**

Sadržaj programa osposobljavanja za rad na siguran način utvrđuje se ovisno o procjeni opasnosti, a sastoji se od teoretskog i praktičnog dijela. Programima moraju biti obuhvaćeni sadržaji o postupcima za siguran način rada. Sustav, plan i programe osposobljavanja organizira ovlaštenik poslodavca - sukladno zaključcima procjene opasnosti.

**Članak 29.**

Osposobljavanje po utvrđenim programima može se u cijelosti povjeriti vanjskoj stručnoj organizaciji.

**Članak 30.**

Radnika koji ne zadovolji i na trećoj provjeri osposobljenosti poslodavac može rasporediti na drugo radno mjesto (uz prethodnu provjeru osposobljenosti za to radno mjesto) ili s njim raskinuti ugovor o radu.

Osposobljavanje i provjera osposobljenosti obavlja se u radno vrijeme.

**Članak 31.**

Za osposobljavanje poslodavac je dužan osigurati stručne osobe, prostor, potrebnu dokumentaciju i didaktička sredstva.

Obavješćivanje

**Članak 32.**

Poslodavac je dužan na mjestima rada, na sredstvima rada i pripadajućim instalacijama trajno postaviti znakove sigurnosti i znakove općih obavijesti u skladu s odgovarajućim propisima. Ako znakovi sigurnosti nisu dovoljni za djelotvorno obavješćivanje, poslodavac je dužan trajno postaviti pisane upute o načinu i uvjetima korištenja prostora, prostorija, sredstava rada, opasnih tvari i opreme.

Poslovi s posebnim uvjetima rada

**Članak 33.**

Poslovi s posebnim uvjetima rada su oni koji radi sprečavanja štetnog utjecaja rada na život i zdravlje radnika (povrede, profesionalna i druga oboljenja), mogu obavljati samo osobe koje osim općih uvjeta za zasnivanje radnog odnosa ispunjavaju još i posebne uvjete navedene u Pravilniku o poslovima s posebnim uvjetima rada

**Članak 34.**

Ispunjava li radnik uvjete navedene u prethodnom članku ocjenjuje i nadzire ovlaštenik poslodavca.

**Članak 35.**

Kontrolu periodičnih pregleda radnika u utvrđenim rokovima organizira ovlaštenik poslodavca te s propisanim ispravama upućuje radnika na liječnički pregled.

**Članak 36.**

Popis poslova s posebnim uvjetima rada te utvrđenim opsegom i rokovima pregleda utvrđen je u Prilogu pravilnika - poslovi s posebnim uvjetima rada, i čini sastavni dio ovog Pravilnika.

Sredstva rada i radni okoliš

**Članak 37.**

Sva potrebna ispitivanja sredstava rada i radnog okoliša u utvrđenim rokovima organizira ovlaštenik poslodavca.

**Članak 38.**

Sva potrebna ispitivanja iz zaštite na radu obavlja na temelju ugovora/narudžbe pravna osoba koja je registrirana za obavljanje navedenih ispitivanja, koje posjeduju važeće ovlasti Ministarstva rada i mirovinskog sustava, odnosno Ministarstva unutarnjih poslova, a sukladno važećim zakonima RH.

**Članak 39.**

Ispitana sredstva rada i uređaji koji ne zadovoljavaju osnovna pravila zaštite na radu isključuju se iz pogona sve do njihova osposobljavanja za daljnji rad u smislu primjene pravila zaštite na radu, a u radnom okolišu koji ne zadovoljava osnovna pravila zaštite na radu prekida se rad. Odluku o tome donosi poslodavac.

O zabrani rada na pojedinim strojevima i uređajima ovlaštenik poslodavca je dužan odmah obavijestiti ravnateljicu i stručnjaka zaštite na radu.

**Članak 40.**

Svaki radnik u svome djelokrugu brine o sredstvima rada te na dnevnoj razini provjerava ispravnost istih, u skladu sa vlastitim znanjima i vještinama. Svaki nedostatak i/ili nepravilnost na predmetnom sredstvu rada, radnik je obavezno, bez odgode, dužan priopćiti ovlašteniku poslodavca.

Privremena i zajednička privremena radilišta

**Članak 41.**

U slučaju da u prostorima ustanove radove vode drugi (vanjski) izvođači radova, dužni su prije početka radova na zajedničkom radilištu, urediti to radilište i osigurati da se radovi obavljaju u skladu s pravilima zaštite na radu, na temelju plana izvođenja radova, sukladno Pravilniku o zaštiti na radu na privremenim ili pokretnim gradilištima (NN RH br. 51/08) i ostalim pravilima zaštite na radu.

**Članak 42.**

Vanjski izvođači radova odgovorni su za sve propuste i poslove koji se ne obavljaju sukladno Zakonu o zaštiti na radu prema kaznenim odredbama istog zakona.

**Članak 43.**

Drugi izvođači radova dužni su prije početka radova na zajedničkom radilištu dostaviti primjerak plana izvođenja radova ovlašteniku poslodavca.

**Članak 44.**

Za svako zajedničko radilište vodi se evidencija unutar Knjige nadzora zaštite na radu.

**Članak 45.**

Uzajamne obaveze ustanove i drugih izvođača radova u pogledu sigurnih uvjeta rada utvrđuju se ugovorom o izvođenju radova.

**Članak 46.**

Odgovorna osoba za provođenje poslova i ispunjenje zahtjeva sukladno Pravilniku o zaštiti na radu na privremenim ili pokretnim gradilištima (NN RH br. 51/08) i ostalim pravilima zaštite na radu je ovlaštenik poslodavca.

Osobna zaštitna sredstva

**Članak 47.**

Sukladno važećoj procjeni i popisu poslova na kojima se moraju upotrebljavati osobna zaštitna sredstva s naznakom sredstva, korištenje osobnih zaštitnih sredstava utvrđeno je u Prilogu pravilnika - osobna zaštitna sredstva, i čini sastavni dio ovog Pravilnika.

Opasne kemikalije

**Članak 48.**

U ustanovi se ne koriste učestalošću i u količinama koje bi mogle izazvati opasnost po život i zdravlje radnika (uglavnom neškodljiva sredstva za čišćenje).

**Članak 49.**

Ovlaštenik poslodavca brine da pri mogućem korištenju kemikalija poštuju zahtjevi važećih pravilnika koji uređuju opisano područje (korištenje, označavanje, skladištenje, mjere zaštite na radu, mjere zaštite od požara, izvedba opće i lokalne ventilacije, pribavljanje i postavljanje odgovarajućih sigurnosno-tehničkih lista ovjerenih od strane HTZ-a; oznaka opasnosti sa uputama za postupanje pri ozljeđivanju i dr.) te ostali zahtjevi navedeni u sigurnosno tehničkom listu svake pojedine kemikalije koja se koristi pri radu.

Evakuacija i spašavanje

**Članak 50.**

U slučaju iznenadnog događaja koji može ugroziti živote i zdravlje radnika i ostalih prisutnih osoba ako ostanu u prostorijama i prostorima poslodavca, ravnatelj je dužna organizirati i osigurati evakuaciju i spašavanje radnika i drugih osoba iz poslovnih prostorija i prostora.

**Članak 51.**

Obveze iz prethodnog članka ostvaruju se u skladu s planom evakuacije i spašavanja u slučaju požara, eksplozije, prirodnih nepogoda i drugih pojava koje mogu ugroziti živote i zdravlje radnika, kao zasebnog elaborata.

Ozljede na radu i profesionalne bolesti

**Članak 52.**

Postupke i poslove u slučaju teške, skupne ili smrtne ozljede ili profesionalne bolesti organizira i obavlja ravnatelj, u suradnji sa ovlaštenikom poslodavca i stručnjakom zaštite na radu.

Pružanje prve pomoći

**Članak 53.**

U slučaju ozljede na radu radnik koji se zatekne na mjestu događaja dužan je o tome hitno izvijestiti radnika osposobljenog i zaduženog za pružanje prve pomoći, ovlaštenika poslodavca i stručnjaka zaštite na radu.

**Članak 54.**

Radnik osposobljen i zadužen za pružanje prve pomoći, dužan je, bez odgode doći na mjesto događaja i pružiti odgovarajuću prvu pomoć.

**Članak 55.**

Ovlaštenik poslodavca dužan je bez odgode doći na mjesto događaja i:

* ukloniti neposredni izvor opasnosti, a ako to nije u mogućnosti evakuirati radnika iz prostora u kojem je nastala ozljeda i organizirati pružanje prve pomoći;
* osigurati pristup ozlijeđenom radniku i pružanje neposredne prve pomoći;
* prema potrebi, pozvati hitnu medicinsku pomoć i organizirati prijevoz ozlijeđenog radnika na liječenje u zdravstvenu ustanovu;
* događaju, naravi ozljede i poduzetim mjerama odmah izvijestiti stručnjaka zaštite na radu radi utvrđivanja stanja, uzroka i posljedica ozljede;
* ispuniti prijavu o ozljedi na radu na propisanom obrascu te istu dostaviti stručnjaku zaštite na radu. Obrazac zapisnika nalazi se u prilogu ovog pravilnika (obrazac br. 2);
* osigurati da se kod nastanka teške ozljede na radu ili u slučaju smrti na mjestu događaja ne obavljaju bilo kakve izmjene stanja sve do okončanja očevida.

**Članak 56.**

Odgovorne osobe za čuvanje ormarića i sadržaja ormarića za pružanje prve pomoći je radnik osposobljen i zadužen za pružanje prve pomoći.

Zaštita nepušača, zabrana uzimanja alkohola i drugih sredstava ovisnosti .

**Članak 57.**

Pušenje u prostorima ustanove nije dozvoljeno, sukladno važećim propisima.

**Članak 58.**

Kontrolu unošenja i konzumacije alkohola i drugih sredstava ovisnosti, u prostore obavlja ravnatelj i ovlaštenik poslodavca.

Radnik se na provjeru o tome je li pod utjecajem alkohola ili drugih sredstava ovisnosti može uputiti i u odgovarajuću zdravstvenu organizaciju.

**Članak 59.**

Provjeru alkoholiziranosti i prepoznavanje simptoma uzimanja drugih sredstava ovisnosti obavlja ravnatelj i ovlaštenik poslodavca.

U slučaju osnovne sumnje da je radnik pod utjecajem drugih sredstava ovisnosti neposredni rukovoditelj dužni su zabraniti radniku daljnji rad te obaviti analizu stanja sukladno obrascu u prilogu ovog pravilnika (obrazac br. 3).

**Članak 60.**

Radi dodatne analiza stanja alkoholiziranosti i utvrđivanja simptoma uzimanja drugih sredstava ovisnosti, ovlaštenik poslodavca upućuje radnika na utvrđivanje alkoholiziranosti uz ispunjenu uputnicu za utvrđivanje prisutnosti sredstava ovisnosti u organizmu, u vanjsko ovlašteno društvo (laboratorij) za provođenje potrebnih analiza. Obrazac uputnice nalazi se u prilogu ovog pravilnika (obrazac br. 4).

**Članak 61.**

Odbijanjem radnika da pristupi utvrđivanju alkoholiziranosti radnik prihvaća činjenicu da jest pod utjecajem alkohola što čini valjani dokazni materijal u postupku povrede radnih dužnosti.

**Članak 62.**

U smislu ovog Pravilnika smatrat će se i bez posebne provjere alkoholiziranosti, da je pod utjecajem alkohola:

* radnik za kojeg je utvrđeno da je za vrijeme ili izravno prije rada uzimao alkohol,
* radnik koji ne omogući da se utvrdi je li pod utjecajem alkohola, ako ga je na provjeru pozvao odgovorni zaposlenik,
* radnik koji odbija da preda alkohol što ga je donio na rad.

Nabava i održavanje uređaja i opreme za provjeru alkoholiziranosti.

**Članak 63.**

Ravnatelj je odgovoran za osiguravanje sredstava za nabavu uređaja i opreme za provjeru alkoholiziranosti.

Ravnatelj je odgovorna za čuvanje kompleta pribora odnosno uređaja za provjeru alkoholiziranosti kao i njegovo umjeravanje sukladno uputama proizvođača.

ZAŠTITA POSEBNIH KATEGORIJA RADNIKA

**Članak 64.**

Poslovi na kojima ne smiju raditi radnici mlađi od 18 godina, radnici sa smanjenom radnom sposobnošću, žene, trudnice i radnici stariji od 60 godina utvrđuju se u elaboratu o procjeni opasnosti, a sukladno odredbama Zakona o radu i Zakona o zaštiti na radu. Navedene kategorije radnika ne smiju se u skladu s tim raspoređivati na poslove s posebnim uvjetima rada, na rad u smjenama i na druge poslove koji mogu štetno utjecati na njihovo zdravlje.

O provođenju odredbi pravila o zaštiti posebnih kategorija radnika cjelokupnu brigu vodi ovlaštenik poslodavca.

ISPRAVE, EVIDENCIJE I IZVJEŠTAJI

**Članak 65.**

Projektna dokumentacija, tehnička dokumentacija, elaborat o procjeni rizika, analize, nalazi, obavijesti, uvjerenja, svjedodžbe, stručna mišljenja, izvještaji i druge isprave na temelju kojih se utvrđuje stanje zaštite na radu i primjena pravilnika zaštite na radu evidentiraju se i pohranjuju u zbirku isprava.

**Članak 66.**

Isprave iz prethodnog članka pohranjuju se i čuvaju u tajništvu ustanove.

PRAVA, OBVEZE I ODGOVORNOST RADNIKA

**Članak 67.**

Prava i obveze radnika utvrđena su Zakonom o zaštiti na radu, Zakonom o radu i ovim pravilnikom.

**Članak 68.**

Odgovornost radnika utvrđena je propisima iz prethodnog članka i ovim pravilnikom.

**Članak 69.**

Lakše i teže povrede radnih dužnosti iz zaštite na radu.

*Lakše povrede* radnih dužnosti iz zaštite na radu su:

* neprijavljivanje ovlaštenoj osobi zdravstvenih nedostataka ili bolesti prilikom zasnivanja radnog odnosa,
* nepodvrgavanje zaposlenika zdravstvenom pregledu ako je isti obavezan obzirom na poslove i radne zadatke koje obavlja,
* nepristupanje osposobljavanju za siguran rad i provjeri osposobljenosti,
* korištenje sredstava rada ili osobnih zaštitnih sredstava protivno njihovoj namjeni,
* neprijavljivanje kvarova i drugih nedostataka na sredstvima rada zbog čega mogu nastati teške posljedice po zaposlene,
* nepoštivanje propisanih pravila sigurnog rada, a da nisu nastale teže posljedice,
* pušenje na mjestima, odnosno prostorijama u kojima to nije dozvoljeno,
* obavljanje radnih zadataka u alkoholiziranom stanju.

*Teže povrede* radnih dužnosti iz zaštite na radu su:

* nepoštivanje propisanih pravila iz zaštite na radu zbog čega su nastale teže posljedice za život ili zdravlje zaposlenika,
* korištenje sredstava rada ili osobnih zaštitnih sredstava protivno njihovoj namjeni ili uputama proizvođača ako su zbog toga nastale teže posljedice za život ili zdravlje zaposlenika, ili je prouzročena velika materijalna ili ekološka šteta,
* obavljanje poslova i radnih zadataka suprotno pravilima zaštite na radu;
* neprijavljivanje kvarova i drugih nedostataka na sredstvima rada ovlaštenoj osobi, a zbog tih nedostataka su nastale teže posljedice po život ili zdravlje zaposlenika,
* odbijanje zaposlenika da prestane s radom po nalogu neposrednog rukovodioca, ako radi neispravnim sredstvom rada, ili je po procjeni neposrednog rukovodioca pod utjecajem alkohola i time ugrožava svoj život ili zdravlje ili život ili zdravlje ostalih zaposlenika.
* odbijanje zaposlenika da se podvrgne kontroli alkoholiziranosti od strane ovlaštene osobe u ustanovi ili u zdravstvenoj ustanovi,
* nepokretanje disciplinskog postupka protiv zaposlenika koji je učinio težu povredu radne dužnosti,
* ne prekidanje rada kada su mu izravno ugroženi život i zdravlje, zato što nisu primijenjena pravila zaštite na radu,
* nepravodobno obavljanje liječničkog pregleda na koji ga uputi odgovorni voditelj poslova ili nadležna služba,
* kada radeći suprotno pravilima zaštite na radu ugrozi sigurnost ili zdravlje drugih radnika,
* kada puši na mjestu na kojem je to izričito zabranjeno zbog opasnosti od požara i eksplozije.

Za povrede radne obveze iz ovog članka radniku se može izreći stegovna mjera prestanka radnog odnosa.

**Članak 70.**

Radnik mora biti privremeno udaljen s rada, odnosno iz ustanove na način i u slučajevima utvrđenim zakonom, kolektivnim ugovorom, aktom kojim se u ustanovi uređuju radni odnosi i ovim pravilnikom.

PRIJELAZNE I ZAVRŠNE ODREDBE

**Članak 71.**

Ovim pravilnikom stavlja se van snage Pravilnik donesen 5. siječnja 2000. godine.

**Članak 72.**

Pravilnik stupa na snagu i počinje se primjenjivati 8 dana nakon objave na oglasnoj ploči ustanove.

**Članak 73.**

Izmjene i dopune ovog pravilnika objavljuju se na način i prema postupku predviđenom za njegovo donošenje.

Predsjednica školskog odbora:

 Kristina Gajski, prof.

Ovaj Pravilnik donesen je na 34. sjednici Školskog odbora dana 11. ožujka 2016. i objavljen je na oglasnoj ploči dana: 14. ožujka 2016.

 Ravnateljica škole:

 Nataša Gjuran, prof.

KLASA: 003-05/16-01/02

URBROJ: 251-150-16-01

Obrazac 1

**IZJAVA RADNIKA**

**O NASTANKU OZLJEDE NA RADU**

**NAZIV PRAVNE OSOBE**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime nadređenog radnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PODACI O RADNIKU:**

Ime (ime oca), prezime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj osobne iskaznice (JMBG): \_\_\_\_\_\_\_\_\_\_\_\_\_\_\_\_\_\_\_\_\_

Mjesto i adresa stanovanja: \_\_\_\_\_\_\_\_\_\_\_\_\_\_\_\_\_\_\_\_\_\_\_ , Telefon.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zanimanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , Stručna sprema: \_\_\_\_\_\_\_\_\_\_\_\_\_\_\_\_\_\_\_\_\_\_

Naziv radnog mjesta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Godina staža u društvu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum nastanka ozljede: \_\_\_\_\_\_\_\_\_\_\_\_\_\_\_\_\_\_\_ , Vrijeme nastanka ozljede: \_\_\_\_\_\_\_\_\_\_\_\_\_\_\_\_\_\_

Mjesto - adresa nastanka ozljede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ozljeda se dogodila na radnom mjestu: \_\_\_\_\_\_\_ , na putu: \_\_\_\_\_\_\_\_\_\_, ostalo\_\_\_\_\_\_\_\_\_\_\_\_\_\_\_\_\_

Ime i prezime očevidaca: \_\_\_\_\_\_\_\_\_\_\_\_\_\_\_\_\_\_\_, Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bolujete li od nekih bolesti (epilepsija, osteoporoza i dr.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime osobe koja je pružila prvu pomoć: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Detaljan opis događaja nastanka ozljede s uzrokom:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Zagreb, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vlastoručni potpis radnika)

Napomena: Uz detaljan opis događaja potrebno je da navedete vrstu ozljede koju ste zadobili kao razlog vašeg ozljeđivanja. Vlastoručnim potpisom potvrđujem, pod kaznenom i materijalnom odgovornošću, da su podaci iz ovog izvješća istiniti.

Obrazac 2

NAZIV ODJELA

u kojem radnik radi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obavijest:

- ovlašteniku poslodavca,

- stručnjaku zaštite na radu.

**PRIJAVA O OZLJEDI NA RADU**

Datum i sat ozljede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dan u tjednu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime ozlijeđenoga: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime nadređenog radnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime očevidaca i adresa stanovanja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzrok ozljede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jesu li korištena osobna zaštitna sredstva predviđena za taj posao:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvor ozljede: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kratak opis događaja nastanka ozljede:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto, datum i vrijeme prijave:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis neposrednog rukovoditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazac 3

OSNOVNA ŠKOLA GRAČANI

Gračani 4a, 10 000 Zagreb

**ZAPISNIK O OBAVLJENOJ PROVJERI**

 **JE LI RADNIK POD UTJECAJEM ALKOHOLA**

**OSOBNI PODACI**

Ime i prezime radnika kojeg se provjerava

na alkoholiziranost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto provjere \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum vrijeme provjere \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv organizacijske cjeline u kojem radnik

radi te naziv radnog mjesta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime osobe na zahtjev koje se

Obavlja provjera te radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Radnik je usmeno upozoren na to da se smatra da je pod utjecajem alkohola ako odbije pristupiti provjeri.

Utvrđivanje znakova alkoholiziranog stanja temeljem:

1. utvrđivanja alkoholiziranosti putem mjerenja izdahnutog zraka digitalnih uređenja tipa „Dreger“.

|  |  |
| --- | --- |
| **REAKCIJA MJERNOG INSTRUMENTA** | **izmjereno** |
| U mjernom polju je očitovanje 0,0 g/kg (da/ne) |  |
| U mjernom polju je očitovana količina od g/kg |  |
| U ponovljenom mjerenju očitana je količina od g/kg |  |
| Nije moguće izmjeriti koncentraciju zbog kvara mjernog uređaja prilikom mjerenja  |  |

 Podaci o roku trajanja ili datumu umjeravanja uređaja: datum ili br. atesta\_\_\_\_\_\_\_\_

 2. uvida u stanje i ponašanje radnika, opis (npr. povećana razgovorljivost, euforija, razdražljivost, plačljivost, otežan i nerazgovijetan govor, proširene zjenice, tup pogled, smanjena sposobnost samokritike i kontrole, smanjena sposobnost razumijevanja radnih zadataka i pamćenja, nesiguran hod, teturanje, nekoordinirani i nesuvisli pokreti, agresivnost, mutan pogled, promjena boje lica, zadah alkoholnih para, miris alkoholnog pića):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**ZAKLJUČAK**

 1. Radnik je pod utjecajem alkohola.

 2. Radnik nije pod utjecajem alkohola.

3. Radnik je odbio pristupiti provjeri utvrđivanja alkohola te se smatra da je pod

 utjecajem alkohola.

**PRIMJEDBE**

 Zapisnik je pročitan nazočnima.

 Primjedbe:

1. Ovlaštenik poslodavca \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (vlastoručni potpis)

2. Svjedok: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (vlastoručni potpis)

3. Radnik kojeg se provjera na

 alkoholizam \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime) (vlastoručni potpis)

Obrazac 4

OSNOVNA ŠKOLA GRAČANI

Gračani 4a, 10 000 Zagreb

**UPUTNICA ZA UTVRĐIVANJE PRISUTNOSTI SREDSTAVA**

**OVISNOSTI U ORGANIZUMU**

|  |  |  |  |
| --- | --- | --- | --- |
|  Upućuje se |  | u zdravstvenu ustanovu |  |
|  |  (ime i prezime) |  |  (naziv i adresa) |

radi utvrđivanja prisutnosti sredstava ovisnosti u organizmu.

**OSNOVNI PODACI**

Ime i prezime radnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv organizacijske cjeline u kojem radnik radi

te naziv radnog mjesta radnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum i vrijeme upućivanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime osobe na zahtjev koje se obavlja

provjera te radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv i adresa zdravstvene ustanove u kojoj se

obavlja provjera sredstava ovisnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UPOZORENJE**

* Radnik je usmeno upozoren na to da se smatra da je pod utjecajem sredstava ovisnosti ako odbije pristupiti provjeri
* Radnik je usmeno upozoren da obavi pregled isti dan kada je upućen.

OVLAŠTENIK POSLODAVCA

\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime)